# Pályázat

# Biatorbágyon működő köznevelési intézmények számára

# 2019.

Biatorbágy Város Önkormányzata támogatni kívánja a biatorbágyi köznevelési intézményekben dolgozó pedagógusok szakmai fejlődését, a nevelőtestületek közösségfejlesztését, szakmai kapcsolatok kialakítását a testvértelepülések intézményeivel, diákcsere programok lebonyolítását és határon túli tanulmányi kirándulások megszervezését a testvértelepülések bevonásával.

Fenti cél elérése érdekében pályázatot ír ki a Biatorbágy Város területén működő, a 2011. évi CXC törvény 7. § (1) bekezdés a), b), f), i) pontjaiban felsorolt intézmények, tagintézmények valamint a Gólyafészek Bölcsőde számára.

## Pályázati témák:

1. **Pedagógus továbbképzés és szakképesítés megszerzésének támogatása**
2. **Szakmai rendezvényeket is tartalmazó** **Tantestületi csapatépítő programok**
3. **Közös szakmai programok, továbbképzések, együttműködések támogatása biatorbágyi, gyergyóremetei, nagydobronyi és alistáli köznevelési intézmények részvételével**
4. **Határon túli tanulmányi kirándulások, diákcsere programok**

## Pályázók köre:

Biatorbágy Város területén működő, a 2011. évi CXC törvény 7. § (1) bekezdés a), b), f), i) pontjaiban felsorolt intézmények valamint a Gólyafészek Bölcsőde, azzal a kikötéssel, hogy a bölcsőde csak az I./1. pontban megjelölt témára nyújthat be pályázatot.

## Pályázati feltételek:

1. A köznevelési pályázati keretből fenntartói és működtetői feladatok nem finanszírozhatók.
2. Pályázat a 2019. február 1. és 2020. január 31. között megvalósuló programokra nyújtható be.
3. A köznevelési pályázatból olyan határon túli diákcsere programra nem nyújtható be pályázat, amelyre központi pályázat kiírásra került, de az intézmény nem vett részt azon. (Pl.: „Határtalanul” program)
4. A pályázónak nyilatkoznia kell arról, hogy a pályázat keretében létrejött eredményeket megosztja. (ahol releváns)
5. Egyéni pályázónak nyilatkoznia kell arról, hogy a pályázat lezárulását követő öt tanévet az őt delegáló intézményben kíván dolgozni.
6. A pályázatot az intézményvezetőnek el kell látnia kézjegyével.

## Egyéb tudnivalók:

1. A 2017. és 2018. évi pályázaton támogatást nyert és megkezdett pedagógus-továbbképzésekre új pályázatot nem kell benyújtani.
2. A 2018. évi pályázaton elnyert, de nem megkezdett pedagógus-továbbképzésekre ismételten be kell nyújtani pályázatot, amennyiben a pályázó fenntartja szándékát.
3. Az egyes témákra nevelőtestületek közösen, a továbbképzésekre pedagógusok egyénileg nyújthatnak be pályázatot.

## A pályázat elbírálásánál előnyt jelent:

1. A pályázat kapcsolódása más pályázatokhoz, projektekhez
2. Több intézmény együttműködése a pályázati cél megvalósításában

## A pályázat benyújtásának módja, ideje

A pályázatokat papír alapon, formanyomtatványon kell benyújtani Biatorbágy Város Polgármesteri Hivatal ügyfélszolgálatán 2019. február 28-án 16:00 óráig. A nyomtatvány letölthető Biatorbágy hivatalos honlapjáról, valamint beszerezhető a Polgármesteri Hivatal ügyfélszolgálatán.

## A pályázat elbírálása, szerződéskötés, a pályázati összeg utalása

A beérkezett pályázatokat az önkormányzat Oktatási és Kulturális Bizottsága véleménye alapján a képviselő-testület bírálja el 2019. március 31-ig. A pályázat elbírálását követő 15 napon belül sor kerül a szerződéskötésre. Az elnyert pályázati összeg átutalására, számla ellenében történő kifizetésére illetve előleg felvételére a szerződés aláírását követően kerülhet sor.

## Elszámolható költségek köre és mértéke:

1. Képzések: Tandíj, részvételi díj 80 %-a
2. Szakmai rendezvényekhez kapcsolódó Csapatépítő programok: Szállás, utazás, belépők, étkezés 80 %-a
3. Szakmai programok testvérvárosokkal: Szállás, utazás, belépők, étkezés 100 %-a
4. Határon túli tanulmányi kirándulások, diákcsere programok: Szállás, utazás, belépők, étkezés 100 %-a

## A pályázat elszámolásához szükséges dokumentumok, elszámolási határidő:

1. Képzés esetén tanúsítvány, bizonyítvány, oklevél, számla a képzési díjról
2. Dologi kiadásokról számla, felhasználási terület szöveges ismertetése

A számlák devizaneme: HUF

1. A szöveges beszámolót is tartalmazó pénzügyi elszámolás határideje:

**2020. február 1.**

1. **Az elszámolás elmulasztása vagy határidőn túl benyújtott, vagy szakmai beszámolót nem tartalmazó elszámolás a 2020. évi pályázatból való kizárást vonja maga után.**

**A pályázati tudnivalókkal kapcsolatban felvilágosítást nyújt Tóth Tamás ifjúsági koordinátor személyesen és telefonon a 23/310-174/231-es melléken, illetve e-mailen:** **toth.tamas@biatorbagy.hu** **címen a Polgármesteri Hivatal nyitva tartási idejében.**

Biatorbágy, 2019. január 31.